**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-03-22 Nr. TAR-31

 Posėdžio data 2021-03-17. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 7. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimas.

 Pranešėja – R. Jievaitienė. Pažymi, kad dabar pateiktoje 2020 m. ataskaitoje išsamiau papildyta 4 lentelė, o prie aiškinamojo rašto įrašyti įgyvendinti rodikliai ir pridėta vizualinė medžiaga.

 A. Vaitkus teigia, kad neturime galimybės išanalizuoti atskirų punktų ir atsakingų asmenų paaiškinimo dėl rodiklių. Mano, kad tokio pobūdžio ataskaitos svarbios miestui ir miestiečiams.

 A. Vaitkus sako, kad reikia priimti kardinalų sprendimą visoms atskaitoms - keisti ataskaitos teikimo formą (joje pateikti daugiau analitinės medžiagos, siūlymų, tikslų, išvadų, kas padaryta, ko nepavyko padaryti).

 R. Jievaitienė pažymi, kad ataskaitos teikimo forma yra patvirtinta Aplinkos ministro. Teigia, kad dabar pateikta ataskaita detalesnė, aprašyti atlikti darbai.

 S. Budinas sako, kad yra galimybė padaryti ataskaitą dar geresnę, su daugiau informacijos, joje įvardinant priežastis dėl nepanaudotų lėšų. Siūlo kitam kartui įsivertinti, kaip geriau pateikti ataskaitą.

 R. Taraškevičius siūlo pritarti ataskaitai.

 A. Barbšys siūlo pritarti ataskaitai, o ateityje, teikiant ataskaitas, atsižvelgti į siūlymus.

 A. Vaitkus sako, kad reikia pavesti Savivaldybės administracijai per tam tikrą laiko tarpą parengti ataskaitos formą, kad ateityje nebūtų problemų. Siūlo komitete išanalizuoti ataskaitos formą.

 R. Taraškevičius sako, kad nėra korektiška pavesti Savivaldybės administracijai atlikti tai, ką galvojame. Teigia, kad komitetas turėtų prisiimti įsipareigojimą nubrėžti gaires ataskaitai ir pateikti jas Savivaldybės administracijai.

 A. Kaveckis siūlo pritarti sprendimo projektui. Sako, kad komitetas pateiks Savivaldybės administracijai ataskaitos formą.

 A. Vaitkus siūlo balsuoti už jo siūlymą – siūlyti Savivaldybės administracijai parengti platesnio spektro ataskaitos teikimo formą.

 NUTARTA:

 7.1. Pritarti pateiktam sprendimo projektui.

 7.2. Siūlyti (ateityje) Savivaldybės administracijai parengti platesnio spektro ataskaitos formą.

 BALSUOTA: už – 5 (A. Kaveckis, R. Taraškevičius, V. Radvila, S. Budinas, A. Barbšys), prieš -0, susilaiko – 2 (A. Vaitkus, E. Andrejeva).

Posėdžio pirmininkas Aidas Kaveckis

Posėdžio sekretorė Lietutė Demidova